Sjokk-tallene som viser terrorfaren
Det avdekker forsker Petter Nesser ved Forsvarets Forskningsinstitutt. Han er avdelingsleder ved det prestisjetunge terrorforskningsmiljøet på Kjeller - av mange ansett for å være et av de ledende forskningsinstitusjonene på radikal islam. VG har fått tilgang til grafikken, som viser hvordan antallet planlagte islamistangrep i Skandinavia har økt drastisk. Frem til 2004 ble det ikke avslørt noen forsøk på å gjennomføre angrep i Skandinavia. Så eksploderer det, samtidig med karikaturstriden. Da Jyllands-Posten trykket tegningene mot profeten Mohammed utløste det en serie planer om blod og død på skandinavisk jord. Bare i Storbritannia ble det avslørt flere planer om angrep. «For det meste var målet Danmark og Jyllands-Posten», heter det i doktorgradsavhandlingen. «De skandinaviske planene var alvorlige og veldokumenterte», skriver Nesser.Politiets Sikkerhetstjeneste (PST) sier seg enig i vurderingene fra forskerne på Forsvarets Forskningsinstitutt (FFI). - Dette bildet samsvarer med de siste årenes trusselvurderinger fra PST, hvor de samme utviklingstrekkene er beskrevet, sier kommunikasjonsdirektør Trond Hugubakken. I trusselvurderingen fra 2012 heter det blant annet: «Ekstrem islamisme vil fortsatt utgjøre den største terrortrusselen for Norge i 2012. Selv om det er få personer i Norge som støtter ekstrem islamisme, er rekrutteringen til enkelte miljøer økende. Lederskikkelser i miljøene kan utnytte dette til å etablere celler eller grupper i Norge som har til hensikt å planlegge voldelige aksjoner. Norge fremstår som sentralt i fiendebildet til enkelte av disse lederne.» - Virkeligheten har endret seg for Skandinavia hva terror angår, sier terrorforsker Anders Romarheim ved Institutt for Forsvarsstudier (IFS).Det har vært flere angrep, forsøk på angrep og trusler mot Skandinavia siden karikaturtegningene ble publisert i 2006. Alle knyttes til karikaturtegningene av profeten Mohammed. Her er noen av de alvorligste terrorplanene: *** Fem personer ble i desember pågrepet i Sverige og Danmark, mistenkt for å ha planlagt terror mot Jyllands-Posten. ***Stockholm-bomberen i julehandelen i fjor uttalte at hans angrep var en hevn for at Lars Viiks har tegnet profeten Mohammed som en gris. *** Lors Doukaev fra Tsjetsjenia er dømt for å ha planlagt å sende en brevbombe til Jyllandposten, da den ved en feil eksploderte fredag 10. september 2010 på et hotell i København. *** Den norske terrorcellen som ble ledet av Mikael Davud hadde som mål å bombe Jyllands-Posten. *** To ble i 2009 arrestert i USA, mistenkt for å ha planlagt terrorangrep mot den danske avisen Jyllands-posten. *** I 2007 rettet Den islamske staten i Irak (ISI), den irakiske grenen av al-Qaida, trusler mot Sverige. Det har i svensk presse blitt spekulert i om bomben lørdag hadde sammenheng med disse truslene.
De siste årene har antallet angrep planlagt mot mål i Skandinavia økt drastisk.